gentaiscool/nusaparagraph_topic huggingface dataset:
Akbanggi ri hotel memang anjari hal biasami bage sigompoang taua, mingka niak todo’ tau nampai la nacoba akbangngi ri hotel. Punna nampai la pakaramula, pasti lingui ka loe langkahna, tena na langsung-langsung pilei kamarak nampa antamak tinro. Pertama mangeki ri receptionistna kua erokki ammasang kamarak standarka, lekbakna anjo pasti napalaki identitasta, njari sareangi KTP ta. Punna lekbak anjo nasuro maki bayarak sesuai harga kamarak standarka, punna erokki lakbi kakjalaka niak tonji. Punna lekbakki akbayarak, nasareang maki anjo konci kamarakta, mingka anne koncina tala bentuk konci kamma konci ballakta, bentukna kammai kartu, ka nipadakki’ji ri pakkekbukna na tassungkemi. Kamma ji anjo punna nampaiki sikali akbangngi ri hotelka.

Topic: leisures
Nakke erok ka caritakangi anne kisah ya, sekre carita battu ri masa masa lampau. Niak ri sekre karueng jumat antu sannak indah na (ciahah bahasa na mo saya) ri taung 2016 ri awalak awalak semester kelasak 3 anjo wattua, anjo wattua kompetisi DBL erok mi berlangsung ri allo sabtu na baribbasak nampa pas tongi sikolang ku punna allo sabtu ii sanging liburuk sikolah yaa. Jari katte angkatan tua anjo wattua ni erai mi 2 angkatan ri rawa ta akkumpuluk ri basecamp ta ni susun rencana erok ki nontongi tim basket na sikola kesayangan ta bertanding, alias na mi anjari suporter ki. Katte pakarammula ni persiap kan anjo ngaseng wattua barak kulle tena na niak ketinggalan kah katte harusuki mae kurang labbi 1 jam perjalanan. 

Topic: sports
Boko ballakku luarak ji nampa jai pokok pokok lompo. Anjo mi katte ngaseng ni parek acara akkemah kemah rinjo. Nakke ambangungka tenda warna gauk nampa manggeku parek tenda warna eja. Tenda warna gauk antu ni tampaki mangge siagang andik ku buraknea tong, nampa tenda warna eja ku tampaki siagang ammakku , andikku bainea. Tena ja na antu bawang, katte ni langkapi siagang jai pakkakasak kemah. Parekki tong aping unggun ri bangngia siagang appalu ki ri rampikna anjo api unggun = nga. Andikku rua rua na akkelong kelong nampa manggeku ak gitarak. Ri lalang bangngi katte ngaseng tinro lalang tenda make sleeping bag. Pas tong anjo bangngia dingingi cuaca na.

Topic: leisures
Niak sekre tampak wisata taccoko kijai arengna Pulo Kakaban iareka bageang battua ri kapuloang Derawan ri Kalimantan Timorok. Memang punna ri Kalimantan, loe kijai tampak wisata tala naissengpi taua. Anne pulo sekrea gammarak dudu wisata jeknekna, juarai punna accarita apa bajik nigaukang ri jeknek. Anjo minjo snorkeling siagang diving anjari panggaukang paling nangai taua nasabak ci’nongi jeknekna. Paling ga’gayya anjo anne Pulo Kakaban sitojengna niak balang Kakaban, lalangna anjo balanga niak tallasak olo’-olo’ rawanganna. Jeknek ri balang Kakaban battu ri jeknek bosia siagang jeknek tamparang battu ri porinna buttayya anjomi taccampuruk na kulle niak  olo’-olo’ tallasak. Singkammaji olo’-olo’ ri tampak maraenga mingka biasa maraengi bentuk siagang warnana. 

Topic: leisures
Accinik cinik pileng anjari salah sekre parek parekkang jai na gauk masyarakat, apalaginna wattu ni suro anjama battu ri ballak (WFH) na pakamma pandemi covid – 19 . Mingka teaki cuba cubai cinik pileng malo internet ri tampak tena niak izinna ato nikana illegal singkamma Indo XXI, Layarkaca 21, ato LK21 nahh! Accinik cinik pileng ri tampak illegal kulle ji na buntuluk kodi. Tena na ki langgarak ki hak cipta bawang , accinik cinik ri tampak ilegal kulle tong ki na taba risiko niak virus ni gappa. Anne virus ka kulle na panraki telepisi, komputer ato hape ta poeng. Jari kamma kamma anne manya manyaki pile tampak cinik cinik pileng antu niaka mo izin na. Jai ji poeng legal lammorok, niak tong poeng gratis mingka niak iklanna.

Topic: leisures
Lalang konsep na foklore niak antu areng na motifeme. Katte kulle percaya kulle tongja tena kana anne motif motif cerita rakyat ka ri lalang na linoa niak singkamma na. Kana anjo terlalu liaraki anjo soal persepsi ji bawang. Kulle ni isseng carita na dayang sumbi siagang sangkuriang ri kelasak foklore bahkan katte ni parek anjari dark jokes. Ki bayangkan mi niak sekre suku antu eksis inji sanggeng na kamma kamma anne antu nenek moyang na na ngai setubuh siagang olok oloka alias na beastialitas nampa ni padukang poeng siagang oedipus kompleks. Mingka nakke erok ku poeng kana ngapa anjo hal ka kulle anjari liarak berdasarkan persepsi ta kamma kamma anne. 

Topic: culture & heritage
Ri wattu alloa attampak ri mushalla Al-Mizan Pengadilan Agama Bogor iangaseng Hakim siagang Pagawaina allaksanakan kegiatan tadarrus Al-Quran. Anne kegiatanna iamiantu kegiatan rutin tiap allona ri allo sanneng sanggengna kammisik ri lalang bulang ramalang. Na laksanakan ri lekbak na para hakim siagang pagawai allaksanakan sambayang lohor ri Mushalla Al-Mizan.
Setiap allo sanneng sanggengna rabai ammaca kurangang ni pakaramula ammaca Al-Fatihah, siagang ni lanjutkan ammaca surah maraenganna assambung battu ri bacaan surah ri allo riolonganna. Carana Tadarus iamiantu assambe-sambeang ammaca siagang maraenganna appilang-ngeri.  
Kemudian setiap allo kammisi kegiatan tadarus ni sambei siagang bimbingan mental, iami antu caramah ni isi battu ri perwakilan hakim. Kususna untuk bimbingan mental anne  berlangsungmi setiap minggu riolonganna bulan ramalang.


Topic: religion
Tallu tau cara’de palompoi teknologi na Radio a riolo. Se’re ahli teori ilmu alam arenna James Maxwell kulkei na gappa rumus sanna susah na anjo kullei na panjari gelombang elektromagnetis anjo gelombang ri pare ri gelombang radio na televisi ri taung 1865. Taung 1896, se're ilmuwan Italia, Guglielmo Marconi na gappai temuanna ri telegrad nirkabel na pake rua sirkuit. Alat na gappayya anjo anjari awala na ri pa'pake na teknologi ri pare na radio. Awala na sinyal na gappai na kirimkangi ri jaringan nirkabel anjo kurangi ri 10 mil. Tapi ri taung 1897 Guglielmo Marconi na publikasikang panggapa beru na.

Topic: technology
Carita rakyat paling terkenal ri Indonesia anjo battu ki ji ca'di niak Carita na Maling Kundang. Anjo carita battu ri propinsi Sumatera Barat, Suku Minangkabau na niak ana' durhaka ri ammak na nampa ri kutuk mi anjari batu ri ammak na. Anne carita ya jai faidah na ri tallasak ta allo-allo, tea ki pa'risi nyawa na ammak ta, ka doa na ammak ta anjo kulle na tembusu langit ke 7 a. Punna ammak ka mi na sumpah ki sanggeng na na kutuk maling kundang anjari batu tena mo kabajikang ri linoa. Anjari sayangi mentong mi ammak ta sanggeng na inji tallasak.

Topic: culture & heritage
Ri rinne ri negara Brazil punna accini Piala Linoa ri televisia ri Brazil sanna baji' na ri cini ri televisi. Sebelum na battu bulang Puasayya, accini bola kulle ji siagang nganre tangnga allo. Ka pasti na, la'bi battu anjo, ka accini bola ri televisia sanna na utamakan ki a'raga bolayya. Niak agangku ku pawwang kammanjo punna ri Indonesia niak acara kuis erok ri tebak siapa skor na anjo tanding bolayya ri cini ri televisia, ta'bangkai agangku angngapa accini bola erok akkarena tebak-tebakan kamma anjo ka ri Brazil inne negara na tena niak acara kammanjo. Serius ji accini bola ri televisia.

Topic: sports
Pantai Takalar Waterboom anjo tampa’ wisata beru ri Kabupaten Takalar, ri Desa Tope Jawa, Kecamatan Mangngarombang. Beru ri sukke rua bulang lalua. Tiket antama na poe lammoro ji Rp. 50.000/tau. Selain niak laut na kolam je’ne na waterboom niak poe tampa’ akkelong na, kafe, tampa’ tunu juku, gazebo na niak villa na. Harga na si kamara 600 rb sanggeng na 1,5 juta si bangngi. Niak poe kulle ri sewa baju na celana na punna erokki je’ne-je’ne. Pantai Takalar Waterboom ri sungkei allo-allo na battu ri jam 08.00 sanggeng na jam 18.00 WITA. Tau battua poe punna mangei battu jari na 10 tau kullei anggappa diskon, anjo gratis na kulle se’re tau tena na bayara’ tiket.

Topic: leisures
Peregangang barambang, iareka olahraga ringang kullea nigaukang manna ri ballak jaki bawang, erokki bari’basak atau karueng, kitte mami milei. Kulleki gassing punna kigaukangi anne olahragayya manna sinampe’ji, anne peregangang barambanga kulle tongi napabajiki posturna kalengta anjari lakbi bajik. Punna wroki gaukangi, sekre pakakkasak parallu niak iamintu kadera, kadera tala niaka rodana siagang patta’galangna. Antekamma batena? Cidong maki naung kipalurusuki ribokoangta, teaki sandarak ri kaderayya. Nampa limanta ruayya kiboliki bella ri ampikta, lekbakna anjo pabusungi barambangta nampa tahangi lima sanggenna sampulo menit. Kiulangi mi tarrusuk sanggenna assolong songokta. Punna kipabiasai kalengta gaukang kamma anjo, bajiki paruntukanna kalengta, ga'gai pole nacinik taua towwana.

Topic: sports
Tea ki anjari tau kikkiri ri harta, kulle anjari sempit mungko kuburan ta. Anjo mi rajeng ki sadakkah ri tau juja ya punna niak rejeki ta manna mamo sike'de. Tea ki malla anjari tau miskin, ka tambah rajeng ki sadakkah tambah jai ji poeng na gantikang ki Karaeng Allah Taala. Ka janji na Allah SWT punna niak hamba na rajeng assadakkah na janji kang ki na tambai harta ta battu la'bi poe daripada ri sareanga tau maraeng. Anjari tau kikiri poe jai tau musuh ki, tena baji rejeki ya poe punna anjari tau kikkiri ki. Rajeng-rajeng sadakkah jai tommi pahala ri gappa. Ka ri paka sannangi tau juja ya 

Topic: religion
Onde-onde terkenal ki ri Indonesia na ri luara negeri. Ka anyamang mentongi kasia' na. Nakke poe ku ngai na apa poe isi lalang kacang hijo, kulle ka angnganre jai onde-onde. Anjo onde-onde ri pare’ battu ri tepung terigu na tepung ketang nampa ri sanggara ki anjo luara na ri sareangi biji wijen. Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo. Rasa lainna ri pare’ battu ri tepung terigu na luara na kebo’ ki , niak poe jg eja na ijo ri issengi na onde-onde gandum khas battu ri kota Mojokerto, Jawa Timur.

Topic: food & beverages
Ceramah ri erang ustadz ka anjo Ibadah Sholat ri agama Islam ka anjo ibadah wajib ri gaukang selama ta tallasak ri linoa anjari tau muslim. Ka anjo Sholat ka anjari nomoro rua i ri rukun islam ka. Se're na anjo akkana rua kalimat Syahadat, rua na anjo mi paenteng Sholat. Ka anjo Sholat ka poe anjari amalang awala ri rekeng ri akhirat ka mungko. Punna tena ri sholat ri linoa, ri akhirat mungko apa mi tena ri gapoa pahala. Dosa ji poe ri gappa. Sholat ka anjo wajib na niak ri 5 wattu. Ri Sholat Subuh, Sholat Dhuhur, Sholat Ashar, Magaribi na Sholat Isya. 

Topic: religion
Maraengi siagang tampat wisata maraenga, Borobudur niak kagammarakang maraengna kammayya candi Budha paling lompo ri linoa. Taung-taungna ri anne tampak wisatayya sanging mamo loe tau battui. Punna niciniki battu ri prasasti Karangtengah, anne Candi Borobudurka nipaentengi ri Karaeng Samaratungga battu ri Wangsa Syailendra, nampa anak bainena palekbaki, Ratu Pramudawardhani ri abad ke-9. Sikekdekji bedek niisseng tentang maraenganga, naik arsitekna todo’ tena niissengi anne bangunanga tassussung battu ri 2 juta balok (55.000 m3) andesit iareka massing takkonci kammai puzzle sannaka lompona. Niak carita battu riolo nikua Gunadarma iareka tinro-tinroi sambil nacinikki Candi Borobudur sanggenna tattinro nampa kalengna ta’robai anjari Bonto Menoreh. Lekbakna anjo nikarekmi Gunadarma arsitekna anne Candi Borobudurka manna mamo tena buttina.

Topic: leisures
Idul Adha iareka salah sekre hari raya lalang ri agama Islam nga. Punna battui anne Idul Adha, jai tau akkurbang, iamintu wattunna Nabi Ibrahim la nakurbangi anak buru’nenna, Ismail sebagai wuju’ napilangngerina Karaengata’ala. Biasa taua nasamballe sekre sapi, mingka ri anjo sekrea sapi kulle ji antamak tuju areng nibage2 nasabak Karaengata’ala tala lekbakkaji napabattalak taua. Anjo sapi lekbaka nisamballe biasa nipolong-polingmi nampa nisarean tau parallua. Kulle tonjaki sareangi bijangta, sipammanakangta, siagang tau ri ampik ballakta, punna niak parallu dudu, kisareang tongi kamase, anjomi salah sekre sakka’ta ri anne linoa. Mingka anne assamballea sapi, niak tompi doekta, tea tongki iyya tala niak doekta mingka nginrangki sollanna kulleki akkurbang.

Topic: religion
Ritual adat Mappalili ri Kecamatan Labakkang Kabupaten Pangkajekne ni laksanakan setiap taung antarana bulan salapang sanggengna sampulo sekre. Niakmi anjo tampak ni laksanakanna proses tradisi Mappalili (mpilili) anne ni tappukang ri ballakna Arajang (Tampak ni bolikna benda-benda pusaka). Ritual adat Mappalili (mpilili) anne ni gaukang siagang maksudna ritual ni pakaramulai attanang pare. Supaya annjo tanangna pare taklappasak battu ri kapanrakan. Siagang maksudna sebagai tanda sukkuruk mae ri Karaeng Allah SWT sabak barakka rahmatna siagang taufikna masarakat sitempat akkule tallasak, aman, siagang digannakkang sehingga kulle na laksanakan upacara adat untuk na kenang tau toa riolonganna siagang karaengna lekbaka ni sare petunjuk siagang pedoman lalang mengatur tallasakna masarakat sitampa. 

Topic: culture & heritage
Sepengalaman ku nakke antu tau punna ya bisnis frozen food todong, bisnis frozen food na punnai potensi antu sannak na bajik kamma kamma anne, terutama punna produk na ni tawarkanga berkualitas tinggi siagang menarik mae ri konsumen nga. Awalak nakke ku cinik ki peluang ri lingkungan ku nakke niak jai tau boya kanre kanre antu gampanga ni akses siagang ni gappa ni bolik lalang wattu sallo, tarutama ri daerah daerah antu sessai akses na kanre kanreang berua tena na sanging niak. Selain na anjo poeng, niak kecenderungan barak kulle ki pallu kanre kanreang kaleng kaleng ta ri ballak anjari naong mi. 

Topic: business
Niak ca’ma-ca’ma na viral ri Pasara sallo Tangerang ka jai tau akkana nyamangi na lammoro’. Anjari lampa ma mange ri anjo pasara ka a’boya Baby crab. Antama ku mange ri pasara na, accini ma niak pabalu Baby crab na Sate jangang na balukang. Tena sallo ku balli mi injo se’re porsi. Ku kana nakke erok ji kapang kasia’na siagang doang, nampa na tena. Anjo kasia’na sikamma nganre kulit doang, Tena na krispi, manna poe kasia’ krispi na sikamma polongan cat tembok a’rasa. Tena poe isi lalang na anjo Baby Crab ka. Anjari Sate jangang na mo ku balli nyamangi kasia’na ka memang ku ngai nakke macam-macam sate ya. Bella kasia’na battu ri Baby crab ka sumpaeng. Anjari Sate na ji ku kanre nampa ku pela’ anjo Baby crab ka.

Topic: food & beverages
Punna akgiserekki bumbu alusuk, tenamo betai puna cobek-cobek nipake. Kinne loemi tau ammake blender chopper punna eroki parek bumbu alusuk, gampangi iyya tenaja na loe tenaga nipake. Punna cobek-cobek nipake parallui gassing limangta cobeki sanggenna suluk ngaseng sarina anjo bahang nicobeka. Mingka kalakbianna iamintu maraengi kasiakna bumbu nicobeka, lakbi nyamanna, punna nibandingkangi siagang ammake blender chopperka. Anjo kanreang nipallua todo’ lakbi nyamangi kasiakna punna ammake cobek-cobek. Anne cobeka niparek battu ri batu tenayya gampang ancuruk njari punna niak nicobek sanna’ alusukna anjo asselekna. Nampa lakbi bajiki taccampuruk iya ngaseng bumbu nigisereka punna ammakeki cobek-cobek, njari memang parallui niak paccobek-cobek ri dapurukta.

Topic: food & beverages
Nakke todong ni kutaknang narrusuk ma “kapang ko erok bunting?” . emmm ededeh 22 taung injika ammak ammak. Emosi siagang gajia tenapa na bajik, erok inji assikolah appilajara, erok inji sannang sannang siagang cowokku, erok inji bebar erok kamae tena ni parallu appalak izin burakne ta. Sanna ka utama na antu mi erok inji tinro ri kasoroka kaleng kaleng ku wkwkwk. Punna tena niak cowokku sebenarna tenaja ku erok bunting. Bajikan ji kapang daftarak ka anjai tau baling ri Afrika nah. Ni gaji ammake USD siagang kulle todong jappa jappa kaliling Afrika. Kulle ma sik buntuluk siagang bule bulle gakga.

Topic: leisures
Yoga jai kasia' na ri kalea. Kullei na tambah seimbang na kalea a'raga Yoga, ri gaukang ri balla kulle tonji. Kullei poe jai kasia'na ri kalea anjo kullei na pare' anjari sannang nyawa ya, na kurangi stress ta na depresia. Tena ji na susah gerakan na ri gaukang, gaukang mi gerakan gampang na na tena ji na taba ki. Kulle ji ri gaukang kale-kale ri balla na ri cini ki contohna ri hp ya ka jai ji video na ri youtube. Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla.

Topic: sports
Media sosial sannak mudah nigunakan mae naik pung tau, termasuk katte memanfaatkanna untuk akbalu. Cara mempromosikanna cukup gampang, katte kulle langsung memposting ri beranda profil katte siagang akboya pasar tau ambania terlebih riolo. Salain anjo untuk ampakaluarak pasarak, katte poeng parallu bergabung siagang menawarkan produk ri grup akbalu ammalli yang sesuai ri daerahta masing-masing. Wa poeng kulle nigunakan untuk memasarkan produk. Pengalaman akbalu lacak paling loe assalakna battu ri Wa kulle na capai 60 lacak, manna mamo ri wattua harga jualna lacak niakmi naung. 
Beberapa taung ribokoang mulaimi terkenal nikanayya konten kreator sebagai jamaang setelah yutub ninilai anjari platform assale hassele mae ri katte. Platform yutub anne memang berpotensi anjari jamaang siagang memang yutub niak ri posisi makasekre sebagai media sosial paling loe tahu ammake. 

Topic: business
Wattunna nakuai gurunna Nia la mangei ri kota Mangkasarak surang agang kelasakna ngaseng, sanna’ rannuna anne Nia. Skinggu bujuruk sumangak dudu, makkalak tojek, nasabak tenamo na sa’barak mange ri Mangkasarak. Battui anne kakanna, Roli akkutaknang oee ngurana nubrannu kamma, biasa mako kapang ka Bugias Waterpark ji anne la numangei. Njari anne Nia najanjangi kakanna nampa nakua tania anjo nakke la kumangei. Takbangkai Roli nakua apaji pale la numanger na anjo ji jadwalna gurunna anjomi la kuburangko apalagi ammaka surang mamggea tena na kulle. Njari napaui kua eroki mange nacikin masigi’ 99 Kubah, atau lakbi naissengi taua surang areng maraengna iareka Masigi’ Asmaulhusna. Anne masigika salah sekre masigi’ jai sejarahna, niaka ri kota Mangkasarak, Sulawesi Selatan. Nibangungi taung 2017, niresmikangi wattu taung 2022, anne masigika memang anjari ikon baruna Sulawesi Selatan.

Topic: religion
Kopi viral ri sosial media jamanna Corona virus 2019-2020 subangngi. Anne Kopi Dalgona Nyamangi kasia’na ka ri pare ki battu kopi instan ri campuri golla na je’ne bambang kulle poe ri tambai es na assipa’. Nampa anjo kopi na ri goccangi anjari sikamma krim nampa rate na ri sareangi susu dinging kulle tong ri sareang kopi bambang. Kulle tongi ri sareang toping sikamma kopi instan, biskuit , coklat, wafer na madu. Anjo Kopi Dalgona jai tau ngai ka nyamangi kasia’na anjo rasa kopi na susu na sikammai anjari tena na te’ne dudu na tena na pai’ dudu. Jai poe tau balukangi ri pinggiri jappa niak tong ri sikola a.

Topic: food & beverages
Manfaat na olahraga yaa mae ri otak antu sannak jai na. Pertama wattu ta olahraga jantung ta kulle berdetak labbi kencang, jari na aliran darah ta mae ri otak ta kulle lancarak. Selain na anjo,  manfaat na olahraga kulle na rangsang produksi hormon antu kulle aa na tingkatkan pertumbuhan na sel otak ta. Lalang beberapa penelitian olahraga kulle tak bukti na hambat perubahan na ri otak ta antu ni akibatkanga ri penyakit Alzheimer atokah Skrizofrenia. Kulle tong na parek ammari ak pelok. Ak pelok antu mi kebiasaan sannak ka kodi na siagang kulle na undang penyakit berbahaya ya singkama kanker. Punna sessa ki ni pamari anjo ak tole ka kulle ki olahraga rutin. 

Topic: sports
Punna accarita ki kana nai sannak toleran mae ri tau anut agama siagang ajaran agama maraeng nga, maka na jawaban ku nakke tena na maraeng mo antu mi Buddha siagang Sikh. Nakke accartia anjari tau antu anut ki agama Sikh. Ngapa na nakke ku jawab Buddha siagang Sikh ? Kah anjo ka rua rua yaa agama yaa lalang opini ku nakke tojeng tojeng na parek apa antu ni kana toleran antara umat beragama. Buddha, manna mamo ri lalang agama Buddha kamma anjo jai alirang siagang na minawang ngi sangBuddha antu beda beda nakke kulle tatta ja ku kana anjo mi Buddha agama paling damai.

Topic: religion
Ki coba cermati anjo kostum na penari na sumpaeng, anjari dasarak, iya harusuk na pake baju lengan na labu aa, nampa ni lapisi rua stagem anjo ak dakki ka (iyaa rua) nampa ni lapisi poeng ammake stagen antu lakbu aa (antu warna bulaeng aa) cara na ni pasang antu mi singkamma ni gulung kabel ka, dada na ri poto nomorok sekre? Iyaa anjo. Anjo mi paling na pareki taua sesak nafas. Bahan na battu ri kulit antu sannak terasak na, jari ni butuhkan tenaga ekstra kulle ni tokdok ammake peniti. Nampa anjo ngaseng berapa lapisik mi agang agang? Hahaha. Nampa tenapa anjo poeng ni tambahi segala macam perlengkapan kulit lainga singkamma lamak, gelang gelang, ampok ampok siagang tena na kalupai tong kain ri rawa na antu sannak ka ketat na jari anjo Eriska akhere na kulle jappa singkamma sallo na anjo putri keraton nga tojeng tojeng ak jappa. 

Topic: culture & heritage
Antama mae ri lalang stadion ka ni maloi mi anjo pintua ni bukakan sumpaeng sannak caddi na ri polisi anjo tugas ka rinjo sambil na ni cetak anjo tiket ka. Battu maki anne ri tribun paling rate ni nonton anjo pertandingan nga beru beru mulai. Seru memang tawwa ni cinik cinik anjo supoter ka lemparak lemparak tisu gulung mae ri lapangan, niak bawa drum, niak tong na pimpin yel yel na siagang anjo jogek jogek na tena na make baju, salarak bawang ji. Nakke antu berua bertama kali ku nonton anjo sannak ni nikmati na kelakuan na anjo suporter ka. 

Topic: sports
Gerakan Squat parallu ni gaukang dengan benar siagang penerapan teknik yang tepat. Salah-salah kulle bagian persendiannta anjari sasaranna. Niak sikuntung kasalahn biasa terjadi ni lakukan siagang tena ni sadari punna sementara melakukan squat. Sala sekrena, wattunna katte tena ni tekan iareka ni tahan battangta ri wattunna squat ni lakukan. Hal anne kulle ampareki salanggang ta tapputarak sabak berusaha antahan kalengta supaya tetap tegak jari kajarianna kulle ni kasiak pakrisik salanggangna. 
Gerakan squat poeng kulle katte lakukan tanpa alat bantu, ni pakaramula ang-ngalle posisi ammenteng siagang bangkeng tassungke selebar salanggang. Perlahan panaung ri aya’ rawa singkamma posisi cengke, mingka tahan posisi punna na capaimi sudut 90 derajat, kemudian panaiki moterek aya’ ta mae ri posisi semula.


Topic: sports
Anjo Tagalae gangang ato rappo-rappo ? riolo sanggeng na kamma-kamma anne anjo tau a na pawwangi Tagalae gangang arto rappo-rappo anjari pasi’bajiang ji. Ka jai tau akkana anjo Tagalae na kanai rappo-rappo ka sikamma kasia’na rappoa. Niak poe kasia’na te’ne sikamma kasia’na rappoa. Ka jai tau akkana anjo Tagalae na kanai rappo-rappo ka sikamma kasia’na rappoa. Niak poe kasia’na te’ne sikamma kasia’na rappoa. Anjo mi bedai siagang kasia’na ganganga ka punna gangang tena niak kasia’na na pai’ tongi ri kasia’. Tapi na niak poe akkana anjo Tagalae gangang ka kullei ri pare anjari bumbu kanrea. Sikamma ri pare' soto na gangang sop.

Topic: food & beverages
Sanggeng na akhere na, katte ni beranikangi kaleng ta ni buka tampak offline / langsung. Katte ni sewa mi area booth ukuran 2x2 meterek, sekre juta sekre bulan. Katte ni bolehkan jaki ambayarak bulanan. Anjo mina haruskangi katte ni tambai anjo modal ka sedek, kurang labbi 15 juta, setoran modalak na anne partner ku na sare labbi jai dari pada nakke, sanggeng na porsi bagian ku ri anne bisnisik ka terdelusi anjari 40:60. Ulang pertama na alhamdulillah berhaselek ki nampa circle na antusias, beberapa kali na katte ni gappa pesanan battu ri luarak na circle ta ammalo Go food siagang grab food. 

Topic: business
Jari, jai sikali antu nigappa manfaat punna assambayang taua. Nasaba assmbayang akkullei appakaliliangki iareka appakabella ri panggaukang makodia. Kamma tongi firmanna karaeng Allahu ta’ala. Entengang lalo sambayanta nasaba anjo sambayanga appakalili battu ri pa’gaukang makodia.Jari, umma islanga teak laloki angkana teaki assambayang nasaba ikatte tonji anggappai balasaknari wattu book.Kammami anjo rong akkullea kupabattu mange ri katte ngaseng, mudah-mudahan ammanfaaki siagang akkulle ni pare pangngajarrang baji ri katte iareka mange ri tau maraenganga. Anne assambayangi kulle tongi napabaji' kagasinganga nasaba' pirangna gerakan assambayanga anne arrupai nabantu apalancara' aliran cera' ri lalangna kalea. Misalna ri posisi rukuk kemaea aliranna anjo cera'ka ri bagian bo'boka diatoro'

Topic: religion
Lakbiringmi antamak bulang puasa issedek, annemi wattunna pilangngeri tojek tau ceramah ri masigika. Niak sekre niu’rangi ceramahna ustazka kua anne linoa tampakta parallu apparek anu bajik-bajika. Sekre parallu nipinawangngi iareka teladanna Nabi Muhammad SAW, paling mulia, paling bajika akhlakna. Sanggenna mate, umatna ji napikkirik tarrusuk, saking nasayang duduna anjo umatna. Tala lekbaki niak tau tala nangai. Riolo punna barikbasak niak tau pela’ tai cammi’ ri dallekang ballakna Nabi Muhammad SAW, nasabak anjo taua tala nangai Nabi Muhammad SAW. Allo allona kamma anjo mingka tala lekbakkaji larro Nabi Muhammad SAW, punna niak nacinik langsungji napelak nampa natangkasi. Mingka niak sekre allo tala niaki anjo tai cammika, njari mangei Nabi Muhammad SAW ri ballakna najo taua, anu tau garring ternyata. Appalak doangi Nabi Muhammad SAW sollanna liba gassing, batena mamo ngarruk anjo taua nasassalaki kalengna.

Topic: religion
Kakkarenang ularak naga lakbu semaking seru punna ni karenai tau takbalak. Biasana pemain akan na pilih tampak sikamma lapangang siagang na karenai lakbi tujuh tah untuk akkarena anne permainan. Carana ni karenai iamiantu ammilih rua tahu sebagai penjaga siagang nipilei secara hompimpala, kemudian ruayya penjaga lekbaka sumpaeng ni tentukan anjo na pabattu limanna saling sitaggalak membentuk lorong, anak-anak maraengang harus berbaris siagang na bolik limanna ri salanggang na urangna niaka ri dallekangna. Lekbaki anjo na lingkarimi penjagana membentuk lorong sumpaeng sambil akkelong lagu ular naga lakbuna sanggenga lekbak. Punna lagu na kelonga nga lekbakmi, mangka sekre anak niaka terjebak lalang limanna penjaga loronga haruski na tentukan pilihanna eroki tim A atau B. Jumlah anggotana loea sikdik bertugas menangkap tim lawan. 

Topic: sports
Kaerokanna masyrakat untuk angngambi gunung sanna tinggi, manna ri kamma anne tallasak ta ri tanga salimu pandemi covid 19. Ang-ngambik gunung semeru, ni cinik sanggengna tanggalaka 31 Juli 2021, rassi jumlah tau ang-ngambik. Punna singkamma aturan, Taman Nasional Bromo Tenger Semeru na berlakukan kuota 30% iareka sekitarak 180 tau lalang na siallo, tantuna anne akan ni passingkamma siagang hassele pemantauan ri lapangan. 
Tinggina minat anjo na tunjukkan naikna minat mae ri tau takbalak untuk menikmati pemandangan alam Indonesia. Mingka kamma anjo, ri sisi maraengang, fenomena anne nyatangna mulai mengalami pergeseran motivasi lalang kaleng na tau pendakia, iami anne nilai awal na lakukan mae ri para pendaki.


Topic: sports
A'raga kulle tongi na pala'bu umuru' ka, ka punna sarringki a'raga kulle ki na bellai battu ri garringa. Sikamma garring Diabetes, garring Jantung, garring kanker na obesitas. Na jaga tongi kasia'na tulanga, otot na sendi-sendi ri kalea. Anjo a'raga ya kulle na jaga battala na kalea. Punna kalea ideal ki battala na baji' ki ri pa'kasiaka. A'raga jai cara na kulle na tunu lemak ri bantanga kulle tongi a'raga na jaga masa otot ka na baji' ki poe otot ka. A'raga kulle tongi na kurangi stress ka na bantu tongki tinro, ngaseng na ri arah pilihan baji' na ri panganreanga. Na panung tongi kolestrol ka na tensi darayya. Anjomi ngaseng kasia'na punna a'raga ki.

Topic: sports
Ahli Gizi iya mintu nikana jamang jamang ri bidang kagassing = ngan anjo anjama nausahakangi pemeliharaan siagang kebajikang na gizi na masyarakat ka. Ahli Gizi na sare tongki cara cara tekamma kulle ni kontrol gizi ri ballak, ballak garring, puskesmas, kantorok, sikola, siagang tampak tampak laing = nga. Ahli Gizi ri ballak garring contona iya anjari penanggung jawab battu ri pelayanan siagang pengasuhan gizi tau garring lalang ballak garring = nga , iya mi pasadiang = ngi kanre kanreang siratang kondisi siagang garring na , iya tong mi poeng sare cara tekamma panaiki kagassing = ngan tau garring = nga. Ahli gizi parallu ngalle lisensi pattamba punna erok ngalle ijazah pendidikan gizi.

Topic: food & beverages
Lalang ajarang islam, hukuman untuk panggaukang pidana palukka iamiantu nipolong limangna, sabak Islam na anggap hartana iamiantu sala sekre hal parallu ni jaga. Kamma mi anjo, parallu niak hukuman setimpal untuk anne masalah paklukkakang.
Lalang bobok na tulisika Abdul Qadur kana appak imam mazhab, ulama zahiriya siagang syiah zaidiyah battuanna hukuman nipolong limanna battu ri palak sanggengna ujung limangna. Sabak ia beranggapan batas minimala limangna iamiantu battu ri karameng sanggengna cappak lalangna limang.
Kamma anjo, hukuman nipolong limanna tena na kulle ni terapkan sipak-erokta. Syeh Imam Al-Qurthubi lalang Tafsir Al-Qurthubi akkana ni paklanyakna iareka nipolongna tena ni wajibkan pantaranganna terpenuhi sikuntung syarat iamiantu tau niaka panggaukang, akklukka iareka tmpak nalukka.


Topic: religion
Tau paling nakasiak dampakna niak HP kinne iareka tau toayya. Nasabak kinne anak-anaka kulle nikua lakbiringi sikali siminggu appalak jatah pulsa mange ri tau toana, padahal tena iya ngaseng tau toayya kulle na balliang anakna pulsa kuota. Njari anjo anak-anaka pakaramulami appikkirik battu kemae batena kullei angguppa doek. Anjo mi kinne jai anak-anak barani na alle cokko-cokko doekna tau toana. Biasa niak anak-anak na alle doekna agangna ri sikolayya, niak todo’ pole paling kodia anjo anak-anak napake doek pa’bayarrang sikolana untuk ammalli puslsa kuota. Anjomi dende paralluki sareangi pemahamang anak-anaka apalagi umuruk SD siagang SMP kijai, kua bajik dudu punna niak HP na taua mingka parallu niawasi surang tau toana ri ballak. Anjo sukkaraka punna riayya tau toana sanging tau anjama, ballassimi iyya kamase.

Topic: technology
Realfoodfam tena mo pasti na asing siagang nikana banni chia atokah jai ni sabbu nikana chia seed. Anne antama kanre kanreang bajik, chia seed antu kanre kanreang jai serat siagang sala sekre na battuna antioksidan. Maraeng cocok ni pake anjari sala sekre kanre ta punna baribbasak, chia seed poeng na bantu ki kurangi radang siagang na bantu ki panaiki gassingan na jantung ta. Maraeng battu ri janisik yougurt lainga. Greek Yogurt niak tekstur labbi dawak na siagang rasa tena na tekne dudu antumi labbi bajik punna ni kanre allo allo. Yougurt niak kandungan probiotik, kalsium, vitamin B12 siagang zine antu anjari bajik ka usus siagang sistem pencernaan ta.

Topic: food & beverages
Wisatawanga a'boya destinasi beru siagang instagramable ri Bandung kullei mampir ri Nimo Highland. Nimo Highland anne pammantangang wisata alam nausungi konsepna ala santorini, Yunani, siagang ikonna jambatang kaca. Rinni nia' area rate siagang area rawanganna, makarua anne natawarkanhgi fasilitas siagang wahana maraenga. Ri area rate nia' Nimo Sky Bridge, Balla' Kanre Santorini siagang Camelian Sky View napatala'ki kanreang sunda siagang western, camilan, ga'de kopi, kafe sulu' ruangan, Balla Indian, Cafe Industrial, passewa baju bertema eropa, kamara' je'ne. Ri area rawa, tua kullei nakunjungi pammantangang a'jarang, ATV, Ga'de Kanreang, Musala, Kamara' je'ne siagang shelter attayang kendaraan antara - anruppai tena na bayara.

Topic: leisures
I nakke sanna cipuruku mange ka ri balla kanre Sop Konro Karebosi ri kelapa gading, jakarta utara. Ku kasia’ tommi inne Sop konro ka jai tau akkana annyamangi ri rinne Sop konro na ri jakarta anjari balla kanre terkenal ki. Tena sallo ku balli mi sop konro na inne siagang kanre kebo’.. uhh annyamang mentongi, tena sallo na battu poe kanreangku anjari kuahna bambang inji. Sop konro na tena terasa’na lu’mu mami ri kanre. bumbu kacangna poe te’ne ce’la mami kasia’na . kuahna bambang a’rasa mami dagingna cocok mentong ri kanre punna cipuru’ ki. Angnganre ka sipa rua bura’ne ku la’busu doe Rp. 170.000.

Topic: food & beverages
Lappasak na insiden na anjo, yellow flag akhere na ni kibarkangi siagang safety car na ni kerahkangi lekba na rekan Piquet ri Renault, Fernando Alonso na parek pit. Ri anjo era yaa otoa tena na kulle na parek pit ri watu na safety car ni kerahkan ngi kamae anjo apa apa ya na rugikangi pembalap ka antu niaka ri P1. Lekba na safety car ammoterek mo mae ri pit siagang balapanga normal moterek mi ni lanjut, pembalap lainga todong ni perbolehkangi na lakukan pit siagang jai pembalap langsung na gunakangi kesempatan na anjo barak kulle na lakukan pit. Anne mi hal ka na parek kemacetan ri pit lane antu na sebabkangi apa apa tena massuk akalak ka niak. 

Topic: sports
N-Gage sannak boros daya, sabak pamakean utamana iamiantu akkarena game. Keluhan munculuk siagang keterbatasan betrei N-Gage iamiantu simata singloe 850 mAh. Hal anne coba na atasi siagang annambai kapasitas betrei ri N-Gage QD anjari 1070 mAh, kulle siap terus sanggengna 11 allong na. Manna tetap tena na aklappo lakuna, siagang kulle nikana gagal menurut standar Nokia, mingka maka rua perangkat anne anjari semacam inovasi na napariolo zamanna. Bahkan kulle nikana sebagai prototype smartphone zaman rikamma anne kulle nicinik battu ri iangaseng pungsina. 
Ciniki saja iangaseng kamampuanna, mulai battu ri kullena attalipong, berkirim pesan melalui teks, akkarena game kale-kale siagang akrua lewat koneksi blutut, kulle cek email siagang browsing, sanggengna fungsi musik pun niak. Sannak mirip siagang smartphone.


Topic: technology
Jenis bisnis ri masa pandemi yang pertama iamiantu anyungke online shop. Menjalankan bisnis ri masa pandemi berupa online shop kulle menekan modal awal sabak tena membutuhkan sewat tempat. 
Barang barang na balukanga melalui online shop kulle sannak beragam, mulai ri kebutuhan siallo-allo singkamma alat rumah tangga, baju, kanre-kanreang, sanggengna alat-alat kesehatan. Salain anjo, karena menjalangkan bisinis secara daring, media promosi juga kulle nilakukan secara cuma-Cuma melalui media sosial singkamma fb, Instagram, siagang twitter. 
Tenapa poenh ri masa pandemi volume aktivitas rutin yang nalakukan ri ballak semakin tinggi, misalna anjama battu ri ballak iareka nikana work form home siagang sikolah online. Siagang berkurangna aktivitas ri pantarangan ballak, peluang anggappa keuntungan battu ri jenis usaha anne terbuka lebar untuk katte. 

Topic: business
Faktor anak-anak attimbo anjo diciniki ri kanreanna. Punna anak-anaka angganre salewangang, maka baji'ki attimbona. Punna kanreanna tena na baji', maka kullei anjari garring siagang taganggui pattimboanna. Nia' pirang kanreang kullei naparuntung cara'de'na anak-anaka, waji'ki ribambaengi. Kaneang cippa ripatala waji'ki ribambaengi ri anak-anaka nasaba' jai jannana anjari kulle naganggui massalewangangana ana-anaka siagang napanggerangi maku'rangina anak-anaka. Jai dudu nganre kanreang cippa ripatalaka napajai insulinka siagang sel-sel otakka sawala'ki natanggapi insulinka. Maraenga, kanreang cippaka ripatala kulle tongi passaba'kang suasana pa'manai'na. Kanreang jai dudu gollana kammaya golla-golla siagang kanrejawa kulle tongi nappaturung pa'caradekangna anak-anaka. Kanreang jai gollana kulle tongi allammai ka'bala'na kalengna anak-anaka siagang naapanjari anak-anaka hiperaktif.

Topic: food & beverages